23/6/22

**מאי 2022 – המשך מגמת ההתאוששות   
בלינות בבתי המלון**

**בחודש מאי 2022 המשיכה מגמת ההתאוששות בלינות התיירים שהחלה במרץ לאחר שלראשונה הותר לתיירים לא מחוסנים / מחלימים להיכנס לישראל כפוף לבדיקה שלילית לפני ההגעה ואחריה. בלינות הישראלים נרשמה עליה גם ביחס למאי אשתקד וגם ביחס למאי 2019 שממנה נהנו כל אזורי הארץ.**

סה"כ נרשמו במאי כ-**2.1 מיליון** לינות - ירידה של **10%** לעומת מאי 2019, מתוכן כ-**1.35 מיליון** לינות ישראלים, **עליה של 7% לעומת מאי 2021 ועליה של 27% לעומת מאי 2019**. לינות התיירים הסתכמו בכ-**701 אלף** – ירידה של **42%** **לעומת מאי 2019**. התפוסה הארצית הממוצעת הסתכמה בכ-**66%** בהשוואה ל-**37%** **במאי 2021** ול-**74%** **במאי 2019.**

התפוסה הגבוהה ביותר נרשמה בהרצליה, כ-79%, עליה של 6% בהשוואה ל-2019.   
באילת נרשמו כ-76%, עליה של 7% לעומת מאי 2019.   
בים המלח נרשמה תפוסה של 72%, ירידה של 7% לעומת מאי 2019.   
בתל אביב נרשמה תפוסה של 69%, ירידה של 15% לעומת מאי 2019.  
בנתניה נרשמה תפוסה של 63%, ירידה של 2% לעומת מאי 2019.  
בירושלים ובטבריה היו 60% תפוסה, בירושלים ירידה של 23% לעומת מאי 2019 ובטבריה, ירידה של 21% לעומת התקופה המקבילה ב-2019.   
בחיפה נרשמה תפוסה של כ-58%, ירידה של 16% לעומת 2019 ובנצרת 42% תפוסה, ירידה של 49% יחסית למאי 2019.

בבתי ההארחה בקיבוצי אצבע הגליל, נרשמה תפוסה של כ-63% ובאזור הכנרת תפוסה של כ-65%.

**מהתאחדות המלונות נמסר:** " מגמת ההתאוששות בענף ניכרת בעיקר בזכות הקהל הישראלי. יחד עם זאת, ההיקפים עדיין רחוקים מהתוצאות של 2019 ואנו מקוים שקצב הגעת התיירים לישראל יכפיל את עצמו בחודשים הבאים ונדרש לכך קמפיין משמעותי ואינטנסיבי שישווק את ישראל בעולם, אל מול התחרות במדינות באגן הים התיכון.

תוספת העובדים הזרים הצפויה לענף בחודשים הקרובים, תיתן זריקת מרץ להתאוששותו ממשבר כוח האדם הקשה אליו נקלע ותסייע למלונות לעמוד ביעדי המחצית השנייה של השנה, שאנו מקוים שתהיה טובה יותר. במקביל, נפעל גם לתגבור העובדים הישראלים בענף".

\* מצורפת טבלה מסודרת המציגה את כל הנתונים